CELEX: 32005D0510
Language: el
Date: 2005-06-14 00:00:00
Title: 2005/510/Ευρατόμ: Απόφαση της Επιτροπής, της 14ης Ιουνίου 2005, όσον αφορά την προσχώρηση της Ευρωπαϊκής Κοινότητας Ατομικής Ενέργειας στην «κοινή σύμβαση για την ασφάλεια της διαχείρισης αναλωμένων καυσίμων και για την ασφάλεια της διαχείρισης ραδιενεργών αποβλήτων»[κοινοποιηθείσα υπό τον αριθμό Ε(2005) 1729]

16.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 185/33
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 14ης Ιουνίου 2005
   όσον αφορά την προσχώρηση της Ευρωπαϊκής Κοινότητας Ατομικής Ενέργειας στην «κοινή σύμβαση για την ασφάλεια της διαχείρισης αναλωμένων καυσίμων και για την ασφάλεια της διαχείρισης ραδιενεργών αποβλήτων»
   [κοινοποιηθείσα υπό τον αριθμό Ε(2005) 1729]
   (2005/510/Ευρατόμ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 2,
   την απόφαση 2005/84/Ευρατόμ του Συμβουλίου, της 24ης Ιανουαρίου 2005, περί εγκρίσεως της προσχώρησης της Ευρωπαϊκής Κοινότητας Ατομικής Ενέργειας στην κοινή σύμβαση για την ασφάλεια της διαχείρισης αναλωμένων καυσίμων και για την ασφάλεια της διαχείρισης ραδιενεργών αποβλήτων (1) (αποκαλούμενη εφεξής «κοινή σύμβαση»),
   Εκτιμώντας τα ακόλουθα:
   
               (1)
            
            
               Είκοσι δύο κράτη μέλη αποτελούν συμβαλλόμενα μέρη στην κοινή σύμβαση.
            
         
               (2)
            
            
               Η Ευρωπαϊκή Κοινότητα Ατομικής Ενέργειας πρέπει να προσχωρήσει στην κοινή σύμβαση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την παρούσα απόφαση εγκρίνεται η προσχώρηση στην κοινή σύμβαση εξ ονόματος της Ευρωπαϊκής Κοινότητας Ατομικής Ενέργειας.
   Στην παρούσα απόφαση επισυνάπτεται το κείμενο της κοινής σύμβασης και η δήλωση εκ μέρους της Ευρωπαϊκής Κοινότητας Ατομικής Ενέργειας σύμφωνα με τις διατάξεις του άρθρου 39 παράγραφος 4 στοιχείο iii) της κοινής σύμβασης.
   Άρθρο 2
   Η επισυναπτόμενη στην παρούσα απόφαση δήλωση κατατίθεται στον γενικό διευθυντή του Διεθνούς Οργανισμού Ατομικής Ενέργειας, θεματοφύλακα της κοινής σύμβασης, το συντομότερο δυνατό μετά την έκδοση της παρούσας απόφασης, με επιστολή την οποία έχει υπογράψει ο επικεφαλής της αντιπροσωπείας της Ευρωπαϊκής Επιτροπής στους διεθνείς οργανισμούς στη Βιέννη.
   
      Βρυξέλλες, 14 Ιουνίου 2005.
      
         
            Για την Επιτροπή
         
         Andris PIEBALGS
         
         
            Μέλος της Επιτροπής
         
      
   
   
      (1)  ΕΕ L 30 της 3.2.2005, σ. 10.
   
      Δήλωση εκ μέρους της Ευρωπαϊκής Κοινότητας Ατομικής Ενέργειας σύμφωνα με τις διατάξεις του άρθρου 39 παράγραφος 4 στοιχείο iii), της κοινής σύμβασης για την ασφάλεια της διαχείρισης αναλωμένων καυσίμων και για την ασφάλεια της διαχείρισης ραδιενεργών αποβλήτων
      Μέλη της Ευρωπαϊκής Κοινότητας Ατομικής Ενέργειας είναι σήμερα τα εξής κράτη: το Βασίλειο του Βελγίου, η Τσεχική Δημοκρατία, η Ομοσπονδιακή Δημοκρατία της Γερμανίας, η Δημοκρατία της Εσθονίας, η Ελληνική Δημοκρατία, το Βασίλειο της Ισπανίας, η Γαλλική Δημοκρατία, η Ιρλανδία, η Ιταλική Δημοκρατία, η Δημοκρατία της Κύπρου, η Δημοκρατία της Λεττονίας, η Δημοκρατία της Λιθουανίας, το Μεγάλο Δουκάτο του Λουξεμβούργου, η Δημοκρατία της Ουγγαρίας, η Δημοκρατία της Μάλτας, το Βασίλειο των Κάτω Χωρών, η Δημοκρατία της Αυστρίας, η Δημοκρατία της Πολωνίας, η Πορτογαλική Δημοκρατία, η Δημοκρατία της Σλοβενίας, η Σλοβακική Δημοκρατία, η Δημοκρατία της Φινλανδίας, το Βασίλειο της Σουηδίας, το Ηνωμένο Βασίλειο της Μεγάλης Βρετανίας και Βορείου Ιρλανδίας.
      Η Κοινότητα δηλώνει ότι έχουν εφαρμογή σε αυτήν τα άρθρα 1 έως 16, 18, 19, 21 και 24 έως 44 της κοινής σύμβασης.
      Η Κοινότητα έχει αρμοδιότητες, από κοινού με τα προαναφερόμενα κράτη μέλη, στα πεδία που καλύπτονται από τα άρθρα 4, 6 έως 11, 13 έως 16, 19 και 24 έως 28 της κοινής σύμβασης, όπως προβλέπεται στη συνθήκη για την ίδρυση της Ευρωπαϊκής Κοινότητας Ατομικής Ενέργειας στο άρθρο 2 στοιχείο β), και στα σχετικά άρθρα του τίτλου II κεφάλαιο 3, με επικεφαλίδα «Υγεία και ασφάλεια».